**Anexa nr. 1**

**la Hotărârea nr. 149/2021**

**STUDIU DE OPORTUNITATE**

**în vederea stabilirii modalității de atribuire a serviciului public de transport judeţean de persoane prin curse regulate regulate în Judeţul Cluj**

**Capitolul I - OBIECTUL ȘI SCOPUL STUDIULUI DE OPORTUNITATE**

În vederea iniţierii procedurii privind atribuirea contractelor de delegare a gestiunii serviciului de transport public județean de persoane prin curse regulate pe teritoriul Județului Cluj, se întocmește prezentul Studiu de oportunitate în vederea stabilirii modalității de atribuire a serviciului public de transport județean de persoane prin curse regulate, în Județul Cluj.

Prezentul studiu are ca scop și fundamentează necesitatea și oportunitatea delegării și operării serviciului public de transport județean de persoane prin curse regulate în județul Cluj, în conformitate cu prevederile Regulamentului (CE) nr. 1.370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1.191/69 și nr. 1.107/70 ale Consiliului, cu modificările și completările ulterioare, ale Legii nr. 92/2007 a serviciilor publice de transport persoane în unităţile administrativ - teritoriale, cu modificările şi completările ulterioare, ale Legii nr. 51/2006 a serviciilor comunitare de utilităţi publice, republicată, cu modificările și completările ulterioare și ale Legii nr. 99/2016 privind achiziţile sectoriale, cu modificările şi completările ulterioare.

**1.1. Descrierea serviciului public**

Serviciul public de transport județean de persoane prin curse regulate face parte din sfera serviciilor comunitare de utilităţi publice, aflat sub reglementarea, conducerea, monitorizarea şi controlul autorității administrației publice județene, având aria de deservire teritoriul administrativ al județului Cluj.

Efectuarea serviciului public de transport județean de persoane prin curse regulate trebuie să asigure:

1. satisfacerea cu prioritate a nevoilor de transport ale populației și operatorilor economici pe teritoriul județului Cluj;
2. creşterea nivelului de calitate a serviciului şi de confort al utilizatorilor;
3. accesul la serviciile de transport public județean ;
4. informarea publicului călător;
5. executarea transportului public județean de persoane prin curse regulate, în condiţii de continuitate, regularitate, siguranţă şi confort;
6. corelarea capacităţii de transport cu cererea de transport existentă;
7. stimularea cetățenilor pentru utilizarea transportului public județean prin creșterea continuă a atractivității față de acest tip de transport.

Serviciul public de transport județean de persoane prin curse regulate este serviciul ce îndeplineşte cumulativ următoarele condiţii:

1. se efectuează de către un operator de transport rutier, astfel cum acesta este definit şi licenţiat conform prevederilor OG. nr. 27/2011 privind transporturile rutiere, cu modificările și completările ulterioare;
2. se efectuează numai între localităţile județului Cluj, fără a depăşi limitele administrativ-teritoriale ale acestuia;
3. se execută pe rute şi cu programe de circulaţie prestabilite de autoritatea publică județeană;
4. se efectuează de către operatorii de transport rutier cu mijloace de transport în comun, respectiv cu autobuze/microbuze, deţinute în proprietate sau în baza unui contract de leasing, înmatriculate în județul Cluj;
5. persoanele transportate sunt îmbarcate sau debarcate în puncte fixe prestabilite, denumite staţii sau autogări, după caz;
6. pentru efectuarea serviciului, operatorul de transport rutier percepe un tarif de transport pe bază de legitimaţii de călătorie eliberate anticipat, al căror regim este stabilit de O.G nr. 27/2011 privind transporturile rutiere, cu modificările și completările ulterioare;
7. autorităţile județene competente exercită competenţe exclusive cu privire la acordarea licenţelor de traseu operatorilor care prestează transportul rutier de călători cu autobuze în aria teritorială de competenţă a acestora şi de reglementare la nivel județen a serviciilor publice de transport călători;
8. autoritatea administrației publice județene contractează obligații de serviciu public.

**1.2. Atribuții referitoare la încheierea contractelor de delegare a gestiunii serviciului public de transport județean de persoane prin curse regulate**

În conformitate cu art. 17 alin. (1) lit. h) din Legea nr. 92/2007 a serviciilor publice de transport persoane în unităţile administrativ-teritoriale, cu modificările și completările ulterioare, consiliile judeţene au atribuţii privind încheierea contractelor de delegare a gestiunii serviciului public de transport judeţean de persoane;

Potrivit prevederilor art. 21 din același act normativ:

“(1) Serviciile publice de transport local și judetean se pot administra prin atribuirea acestora în următoarele modalităţi:

a) gestiune directă;

b) gestiune delegată;

(2) Alegerea modalității de atribuire a serviciilor publice de transport local se face, în condițiile prezentei legi, precum și ale Legii nr. 51/2006, republicată, cu modificările și completările ulterioare, prin hotărâre adoptată de consiliile locale ori de Consiliul General al Municipiului București sau de adunarea generală din cadrul asociațiilor de dezvoltare intercomunitară, după caz.”

Conform art. 8 alin. (3) litera d) din Legea nr. 51/2006 a serviciilor comunitare de utilităţi publice, republicată, cu modificările și completările ulterioare, în exercitarea competențelor și atribuțiilor ce le revin în sfera serviciilor de utilități publice, autoritățile deliberative ale administrației publice locale asigură cadrul necesar pentru furnizarea serviciilor de utilități publice și adoptă hotărâri în legătură cu alegerea modalității de gestiune a serviciilor de utilități publice și darea în administrare sau, după caz, punerea la dispoziție a sistemelor de utilități publice destinate furnizării/prestării acestora.

Articolul 2 lit. e) din același act normativ definește delegarea gestiunii unui serviciu de utilităţi publice ca fiind ”acţiunea prin care o unitate administrativ-teritorială atribuie unuia sau mai multor operatori, în condiţiile prezentei legi, furnizarea/prestarea unui serviciu ori a unei activităţi din sfera serviciilor de utilităţi publice a cărui/cărei răspundere o are.”

Gestiunea directă presupune asumarea nemijlocită de către autoritatea publică județeană a sarcinilor și responsabilitatilor cu privire la înființarea, organizarea, finanțarea, coordonarea, administrarea, gestionarea, exploatarea și asigurarea funcționării serviciului public.

Gestiunea delegată presupune transferul din partea autorităților administrației publice județene, în baza unui contract de delegare a gestiunii unuia sau mai multor operatori cu statut de societăți comerciale cu capital public, privat sau mixt, sarcinile si responsabilitățile proprii cu privire la prestarea, exploatarea și administrarea serviciului public

**Capitolul II - SITUAȚIA EXISTENTĂ A SERVICIULUI PUBLIC DE TRANSPORT JUDEȚEAN DE PERSOANE PRIN CURSE REGULATE ÎN JUDEȚUL CLUJ**

**2.1 Prezentarea ariei teritoriale a serviciului public de transport județean de persoane, în județul Cluj**

Aria teritorială la care face referire studiul de oportunitate este reprezentată de teritoriul administrativ al judeţului Cluj.

Județul Cluj este pozționat în partea de NV a României și se învecinează cu județul Sălaj la nord, județele Maramureș și Bistrița- Năsăud la nord – est, județul Mureș la est, județul Alba la sud și județul Bihor la vest.

Județul Cluj este tranzitat de coridoare rutiere de prim rang: Zona Metropolitană Cluj este traversată de magistrala rutieră E60 (DN1)București – Brașov – Cluj Napoca – Oradea – Budapesta – Viena. Municipiul Cluj - Napoca se află aproximativ la mijlocul distanței dintre București și Budapesta.

Județul este traversat și de autostrada A3 (numită și Autostrada Transilvania) care va face legătura dintre București și ieșirea spre Ungaria prin Borș. Autostrada Transilvania, având o lungime de 415 km, este unul din proiectele majore prevăzute la nivel național. Aceasta trece pe la S-SV de Cluj – Napoca prin comunele din inelul al doilea al zonei metropolitane: Tureni, Ciurila, Petreștii de Jos, Gilău, spre Oradea, la granița cu Ungaria.

Transportul aerian se desfăsoară prin intermediul ”Aeroportului Internațional Avram Iancu Cluj” , poziționat pe drumul european E 576. Acesta asigură legături cu diferite localități din țară, din Europa și din afara Europei.

Municipiul Cluj – Napoca este reședința județului Cluj și reprezintă cel mai important centru urban al Transilvaniei.

În anul 2013 s-a constituit Asociația Metropolitană de Transport Public Cluj, în scopul înființării, organizării, reglementării, exploatării, monitorizării și gestionării în comun a serviciului de transport public pe raza de competență a unităților administrativ – teritoriale membre și cuprinde în prezent 8 UAT-uri. Potrivit art. 13 din Statutul Asociației, pot fi acceptați noi membri în cadrul Asociației, cu acordul asociaților.

Asociația Metropolitană de Transport Public Cluj este formată din: Municipiul Cluj – Napoca, comunele Apahida, Baciu, Ciurila, Chinteni, Feleacu, Florești și Gilău.

Județul Cluj dispune de o rețea de localități formată dintr-un municipiu de rang 1 (Cluj-Napoca), 4 municipii de rang 2 (Turda, Dej, Câmpia Turzii, Gherla), un oraș de rang 3 (Huedin) și 75 de comune însumând 420 de sate.

**2.1.1 Accesibilitatea şi principalele căi de transport**

La nivelul județuli Cluj, circulația mijloacelor de transport călători în trafic județean se realizează pe toate categoriile de drumuri existente, (drumuri europene/naționale, județene și comunale).

Județul Cluj este caracterizat de un grad ridicat de echipare a teritoriului cu infrastructură de transport rutier de interes național. Astfel, județul Cluj este traversat de următoarele patru drumuri europene:

* E 60 tranzitează de la est către vest județul făcând legătura cu vestul Europei via Oradea, Budapesta respectiv sud-vestul tării pe releția Târgu Mureș – Brasov – Constanța;
* E 81 traversează județul pe direcția nord-vest – sud-est făcând astfel posibilă conectarea județului cu nordul țării pe relația Zalău – Satu-Mare – Halmeu respectiv cu sudul țării pe relația Alba-Iulia – Sibiu – Pitești – București;
* E 58 străbate nordul județului Cluj pe o lungime de 22 km, urmărind traseul Viena – Bratislava – Uzhgorod – Baia-Mare – Dej – Suceava – Chișinău – Odessa – Rostov pe Don;
* E 576 drum european de clasă B care face legătura între cele două mari axe ale comunicării europene E 58 și E60.

La rețeaua principală de drumuri europene/naționale se adaugă o serie de drumuri naționale secundare:

* DN 1G este un drum național secundar care leagă localitatea Huedin și Jibou (județul Sălăj) cu drumul european E81 (la Zimbor) pe o lungime de 50 km, din care 3,8 km în județul Cluj;
* DN 1R drum reclasificat din fostul DJ 108, drum național care traversează pe direcție nord-sud Munții Apuseni pe ruta Huedin – Călățele – Beliș – Poiana Horea – Albac pe o lungime totală de 80 km, din care 58,8 km în județul Cluj;
* DN 16 face legătura între localitățile Apahida și Reghin (județul Mureș) având o lungime totală de 105 km, din care 40,5 km în județul Cluj;
* DN 18B drum național reclasificat din fostul DJ 182 care face legătura între localitățile Dej – Baia Mare - via Târgu Lăpuș având o lungime de 80 km, dintre care 21,7 km în județul Cluj;
* DN 75 leagă localitățile Turda de Câmpeni (județul Alba);

La nivel județean, infrastructura de transport rutier este bine repartizată spațial. Drumurile județene având o lungime de 1044,2 km din care 810 km se află in administrarea Consiliului Judetean Cluj, restul (318,5 km) având trasee comune cu străzile orășenești sau cu alte categorii de drumuri.

Județul Cluj este traversat de doua magistrale aflate în administrarea operatorului național Căile Ferate Române (CFR) CF 300 și CF 400, magistrale care traversează județul Cluj pe relația București – Brașov – Oradea și Brasov – Dej – Baia-Mare – Satu-Mare. Legătura dintre cele două magistrale se face pe linia CF 401 Apahida – Dej.

**2.2. POPULAȚIE, ZONE DE DENSITATE, POPULAȚIE PE LOCALITĂȚI**

Judeţul Cluj, situat în partea de NV a României, are o suprafață de 6674 km 2 și o populație în prezent de 702.775 de locuitori.

**2.2.1 Dinamica populaţiei**

La nivelul județului Cluj s-a înregistrat o variație a populației cuprinsă în intervalul (-0,5%, 0,5%), ceea ce arată fluctuații reduse de la un an la altul la nivelul populației.

Distribuția pe categorii de vârstă arată ca frecvența vârstnicilor (peste 65 de ani) din populația de la nivel județean este 17,0%, populația adultă (15-64 ani) reprezintă aproximativ 69,0% din totalul populației la nivelul județului Cluj, iar populația tânără (0-14 ani) reprezinta aproximativ 14% din populația județului.

Sporul natural al populației la nivelul județului Cluj a înregistrat, valori negative pentru fiecare an, fapt ce denotă o rată a mortalității superioară ratei natalității. Se observă o creștere continuă a nivelului de îmbătrânire a populației, nu doar la nivel județean și local, ci și la nivel național, fapt ce se datorează scăderii ratei natalității în favoarea ratei mortalității, ceea ce conduce la o scădere continuă a populației tinere.

Este relevant pentru studiul de oportunitate faptul că:

- Gradul de îmbătrânire demografică din mediul rural va crește destul de lent sau chiar va stagna în jurul valorilor din prezent, în contextul în care speranța de viață se menține la valori modeste, iar numărul persoanelor născute în anii 50-60 care vor intra în categoria vârstnicilor nu este foarte numeros. În schimb, municipiile și orașele din județ vor cunoaște o creștere rapidă a numărului de persoane trecut de vârsta de 65 de ani, în contextul în care aproape 14% din populația lor are între 55 și 64 de ani în prezent, dar și al creșterii continue a speranței de viață din mediul urban. Această creștere va fi vizibilă mai ales în cazul persoanelor de peste 70 de ani, ceea ce va antrena o creștere a cererii de servicii sociale, de sănătate, dar și a serviciilor de transport.

- Rata natalității va avea o tendință de scădere mai ales în zonele urbane, pe fondul reducerii numărului de femei cu vârstă fertilă, mai ales a celor născute în anii 80, care au în prezent între 30 și 40 de ani. Reducerea resurselor de muncă va fi mult mai vizibilă în mediul urban. Continuarea, foarte probabilă, a fenomenului de migrație a tinerilor către centrele universitare și către alte țări va influența și mai mult această tendință.

- Grupele de vârstă privind tinerii şi persoanele în etate vor fi printre beneficiarii serviciului de transport public județean cu autobuzul pe raza județului Cluj.

Astfel, grupele de vârstă 10-14, 15-19 și 20-24 ani vor utiliza transportul județean de persoane în primul rând pentru deplasarea către și dinspre unitățile de învățământ/centrele universitare și în al doilea rând pentru relaxare.

Grupele de vârstă 25-29, 30-34, 34-39, 40-64, fiind populația activă vor utiliza transportul judeţean pentru deplasarea către și dinspre locurile de muncă și pentru alte activități cotidiene.

Grupele de vârstă de peste 65 de ani sunt grupele persoanelor care au o mobilitate mai redusă.

- Traseele care vor fi cuprinse în Programul de transport vor trebui să asigure deplasarea dus/întors a elevilor, studenților și cadrelor didactice din localitățile de domiciliu către centrele urbane unde sunt situate unitățile de învățământ, ținând cont de programul de funcționare al acestora. Regula este valabilă și în cazul angajaților agenților economici și ai instituțiilor care fac naveta pe traseele județene.

**2.3 Descrierea situaţiei existente privind transportul de persoane în judeţul Cluj**

Programarea serviciului de transport pe traseele județene se face prin intermediul graficelor de circulaţie, a căror elaborare ţine cont de mai mulţi factori, printre care:

* Dezvoltarea localităţilor;
* Distribuţia în teritoriu a locurilor de muncă;
* Amplasamentul unităţilor de învăţământ;
* Puncte de interes turistic;
* Legăturile cu alte modalităţi de transport (trenuri, curse în afara judeţului).

În prezent, serviciul de transport public judeţean de persoane prin curse regulate se efectuează de către un număr de 24 operatori de transport rutier, pe trasee din Programul de transport judeţean cu valabilitate până la data de 31 decembrie 2021, după cum urmează:

|  |  |  |  |
| --- | --- | --- | --- |
| **Nr.** | **Operator de Transport/Traseu** | | |
| **Crt.** |  |  |  |
| **1** | **S.C. Almar Trans S.R.L.** | | |
|  | **T50** Cluj/Beta-Baciu-Mihăieşti(28km) | | |
|  | **T51** Cluj/Beta-Baciu-Topa Mică(31km) | | |
| **2** | **Auto Trust Corporation S.R.L.** | | |
|  | **T160**Turda/Sens Vest-Mihai Viteazu-Corneşti(13km) | | |
|  | **T161** Turda/Sens Vest-Mihai Viteazu-Cheia(11km) | | |
|  | **T162** Turda/Sens Vest-Bogata-Călăraşi(17km) | | |
|  | **T163** Turda/Sens Vest-Moldoveneşti-Bădeni(24km) | | |
|  | **T164** Turda/Sens Vest-Moldoveneşti-Podeni(31km) | | |
|  | **T153** Turda/Sens Vest-Feleacu-Cluj/Fany(34km) | | |
|  | **T154** Turda/Fany-Ceanu Mic-Aiton(18km) | | |
|  | **T155** Turda/Fany-Copăceni(5km) | | |
| **3** | **S.C. Bus Trans S.R.L.** | | |
|  | **T005** Cluj/Fany-Dăbâca-Cubleşu Someşan(58km) | | |
|  | **T091** Dej/Costrans-Mănăstirea(7km) | | |
|  | **T115** Dej/Costrans-Cluj/Fany(60km) | | |
|  | **T116** Gherla/Bus-Răscruci-Cluj/Fany(45km) | | |
|  | **T007** Cluj/Fany-Aluniş-Vale(39km) | | |
|  | **T126** Gherla/Bus-Iclod-Ghirolt(20km) | | |
|  | **T061** Cluj/Fany-Panticeu-Osoi(62km) | | |
|  | **T078** Cluj/Fany-Căianu Vamă-Bărăi(28km) | | |
|  | **T076** Cluj/Fany-Panticeu-Recea Cristur(44km) | | |
|  | **T062** Cluj/Fany-Panticeu-Sărata(47km) | | |
|  | **T128** Gherla/At. Bus Trans - Buneşti(10km) | | |
| **4** | **S.C. Buzana S.R.L.** | | |
|  | **T118** Gherla/Bus-Ţaga-Năsal(26km) | | |
|  | **T119** Gherla/Bus-Fizeşu Gherlii-Buza(33km) | | |
|  | **T120** Gherla/Bus-Ţaga-Cătăţina(40km) | | |
| **5** | **S.C.Costrans Import-Export S.R.L.** | | |
|  | **T083** Dej/Costrans-Căşeiu-Guga(20km) | | |
|  | **T084** Dej/Costrans-Căşeiu-Măgoaja(25km) | | |
|  | **T085** Dej/Costrans-Căşeiu-Strâmbu(30km) | | |
|  | **T087** Dej/Costrans-Sânmărghita-Valea Luncii(20) | | |
|  | **T088** Dej/Costrans-Nireş-Valea Unguraşului(30) | | |
|  | **T089** Dej/Costrans-Nireş-Batin(20km) | | |
|  | **T090** Dej/Costrans-Nireş(13km) | | |
|  | **T096** Dej/Transurb-Codor(6km) | | |
|  | **T097** Dej/Transurb-Jchişu de Jos-Jichişu de Sus(14km) | | |
|  | **T098** Dej/Transurb-Tărpiu(13km) | | |
|  | **T099** Dej/Costrans-Bobâlna-Cluj/Fany(83km) | | |
| **T100** Dej/Costrans-Bobâlna(20km) | | |
|  | **T101** Dej/Costrans-Bobâlna-Vâlcele(27km) | | |
|  | **T103** Dej/Costrans-Şomcut-Babdiu(20km) | | |
|  | **T104** Dej/Costrans-Bobâlna-Osoi(38km) | | |
|  | **T105** Dej/Costrans-Vad-Valea Groşilor(19km) | | |
|  | **T106** Dej/Costrans-Căşeiu-Muncel(18km) | | |
|  | **T107** Dej/Costrans-Căşeiu-Câţcău(12km) | | |
|  | **T108** Dej/Costrans-Vad-Calna(27km) | | |
|  | **T109** Dej/Costrans-Urişor-Coplean(9km) | | |
|  | **T113** Dej/Costrans-Vad(12km) | | |
| **6** | **S.C. Dagheman Com S.R.L.** | | |
|  | **T174** Câmpia Turzii/Daghemana-Tritenii de Jos-Pădureni(22km) | | |
|  | **T175** Câmpia Turzii/Daghemana-Viişoara-Urca(10km) | | |
|  | **T176** Câmpia Turzii/Daghemana-Luna-Gligoreşti(15km) | | |
| **7** | **S.C. Fany Prestări Servicii S.R.L.** | | |
|  | **T001** Cluj/Fany-Răscruci-Ciumăfaia(42km) | | |
|  | **T008** Cluj/Fany-Bonțida(34km) | | |
|  | **T015** Cluj/Fany Vest-Suatu-Aruncuta(45km) | | |
|  | **T019** Cluj/Fany-Cojocna-Viişoara(57km) | | |
|  | **T032** Cluj/Fany-Luna de Sus-Stolna(21km) | | |
|  | **T056** Cluj/Fany-Chinteni-Aşchileu Mic(40km) | | |
|  | **T072** Cluj/Fany Vest-Palatca-Buza(71km) | | |
|  | **T077** Cluj/Fany-Chinteni-Vultureni(30km) | | |
|  | **T114** Dej/Costrans-Buneşti -Gherla/Bus(15km) | | |
|  | **T115** Dej/Costrans-Cluj/Fany(60km) | | |
|  | **T110** Dej/Costrans-Gherla/Bus-Tioltiur/40km) | | |
|  | **T111**Dej/Costrans-Mintiu Gherlii-Gherla(15km) | | |
|  | **T027** Cluj/Fany-Săvădisla-Iara(47km) | | |
|  | **T028** Cluj/Fany-Săvădisla-Valea Ierii(63km) | | |
|  | **T029** Cluj/Fany-Săvădisla-Finişel(31km) | | |
|  | **T030** Cluj/Fany-Săvădisla-Liteni(28km) | | |
|  | **T092** Dej/Costrans-Mintiu Gherlii-Geaca(55km) | | |
|  | **T093** Dej/Costrans-Geaca-Cluj/Fany(104km) | | |
|  | **T094** Dej/Costrans-Mintiu Gherlii-Feldioara(60km) | | |
| **8** | **S.C. GVP & Co Imp. Exp. S.R.L.** | | |
|  | **T115** Dej/Costrans-Cluj/Fany(60km) | | |
|  | **T012** Cluj/fany-Mociu-Feldioara(64km) | | |
|  | **T013** Cluj/Fany-Mociu(38km) | | |
|  | **T014** Cluj/Fany-Ghirişu-Frata(53km) | | |
| **9** | **S.C. Jan Trans S.R.L.** | | |
|  | **T020** Cluj/Fany-Pata-Boju(18km) | | |
| **10** | **S.C. Megalop Trans S.R.L.** | | |
|  | **T125** Gherla/Bus-Iclod-Corneni(20km) | | |
| **11** | **S.C. Mengi Trans Prest S.R.L.** | | |
|  | **T086** Dej/Costrans-Mănăşturel(8km) | | |
|  | **T124** Gherla/Bus Trans-Fundătura-Corneşti(25km) | | |
| **12** | **S.C. Misi 99Exim S.R.L.** | | |
|  | **T130** Sic-Gădălin-Cluj/Fany(45km) | | |
|  | **T127** Gherla/Bus-Orman(15km) | | |
| **13** | **S.C. MV Trans 2007 S.R.L.** | | |
|  | **T023** Cluj/Fany-Vâlcele Ram.-Câmpia Turzii(44km) | | |
| **14** | **S.C. Prodan Tour S.R.L.** | | |
|  | **T002** Cluj/Fany Vest-Apahida- Jucu de Sus(30km) | | |
|  | **T011** Cluj/Fany-Gădălin-Vişea(38km) | | |
|  | **T075** Cluj/Fany-Jucu, Gădălin-Vişea(36km) | | |
| **15** | **S.C. Rodara Tour S.R.L.** | | |
|  | **T049** Cluj/Beta-Baciu-Turea(28km) | | |
|  | **T070** Cluj/Fany-Huedin-Rogojel(82km) | | |
| **16** | **Safe Tour S.R.L.** | | |
|  | T079 Cluj napoca/Fany-Vâlcele-Aiton(25kn) | | |
| **17** | **S.C. Simdoria Trans S.R.L.** | | |
|  | **T016** Cluj/Sens Vest-Apahida-Cămăraşu(58km) | | |
|  | **T017** Cluj/Sens Vest-Apahida-Căianu(35km) | | |
| **18** | **S.C. Sosim Trans S.R.L.** | | |
|  | **T041** Cluj/Beta-Gilău-Căpuşu Mic(35km) | | |
|  | **T043** Cluj/Beta-Gilău-Huedin(53km) | | |
|  | **T172** Câmpia Turzii/Daghemana-Tritenii de Jos ram-Ceanu Mare(25km) | | |
|  | **T173** Câmpia Turzii/Daghemana-Tritenii de Jos ram-Frata(29km) | | |
| **19** | **S.C. Sova Import Export S.R.L.** | | |
|  | **T122** Gherla/Bus-Sic(15km) | | |
|  | **T129** Sic-Gherla/Bus-Cluj/Sens Vest(65km) | | |
| **20** | **S.C.Tours Claus S.R.L.** | | |
|  | **T157** Turda/Sens Vest-Câmpia Turzii/Daghemana(11km) | | |
|  | **T158** Turda/Sens Vest-Buru-Iara(33km) | | |
|  | **T159** Turda/Sens Vest-Buru-Valea Ierii(54km) | | |
|  | **T166** Turda/Sens Vest-Săndulești-Petreștii de Jos | | |
|  | **T170** Turda/Sens Vest-Buru-Muntele Băişorii Cabană(58km) | | |
|  | **T171** Turda/sens Vest-Buru- Muntele Băişorii(50km) | | |
| **21** | **S.C. Transport Pasajeros S.R.L.** | | |
|  | **T167** Turda/Sens Vest-Petreştii de Jos- Pădureni(27km) | | |
| **22** | **S.C. Tur Cento Trans S.R.L.** | | |
|  | **T115** Dej/Costrans-Cluj/Fany(60km) | | |
| **23** | **S.C. Vio şi Dani Trans S.R.L.** | | |
|  | **T006** Cluj/Fany-Corneşti-Vâlcelele(68km) | | |
|  | **T040** Cluj/Fany-Huedin-Fântânele(83km) | | |
|  | **T067** ClujFany-Apahida-Dăbâca(43km) | | |
| **24** | **S.C Voichiţa Trans Impex S.R.L.** | | |
|  | **T117** Gherla/Bus-Cutca-Ceaba(30km) | | |

Sinteza deservirii actuale scoate în evidenţă un ansamblu de 163 trasee judeţene, din care 104 în exploatare.

Transportul judeţean de persoane prin curse regulate în judeţul Cluj, se efectuează în corelare cu transportul public local, interjudeţean şi transportul feroviar de persoane. Se are în vedere armonizarea graficelor de circulaţie pentru evitarea suprapunerilor orelor de plecare în cursă şi realizarea unui sistem integrat de transport public, bazat pe complementaritatea modurilor de transport actuale.

**Capitolul III - STRATEGIA DE VIITOR PRIVIND PRESTAREA SERVICIULUI PUBLIC DE TRANSPORT PERSOANE PRIN CURSE REGULATE, ÎN JUDEȚUL CLUJ**

Un sistem de transport persoane trebuie să fie eficient, integrat, durabil și sigur, astfel încât să promoveze dezvoltarea economică și teritorială si să asigure o calitate a vieții ridicată a cetățenilor din județul Cluj. Pentru realizarea acestui deziderat, autoritatea județeană trebuie să aibă în vedere abordarea următoarelor obiective strategice:

* 1. Accesibilitate - locuitorii județului Cluj să aibă opțiuni de deplasare care să le permită accesul la destinații. Programul de transport trebuie să fie funcțional adaptat la nevoile populației județului.
  2. Siguranță și securitate prin îmbunătățirea siguranței și securității transportului public pentru toate categoriile de participanți la mobilitate, printr- o rețea județeană dezvoltată de drumuri, în stare bună;
  3. Calitatea vieții și protejarea mediului - reducerea poluării aerului și a poluarii prin reducerea emisiilor de gaze, creșterea atractivității serviciului public și a acesibilitații acestuia pentru utilizatori.

De asemenea se vor avea în vedere:

1. măsuri manageriale de monitorizare eficientă și permanentă a contractelor de delegare de gestiune a serviciului în vederea asigurării îndeplinirii indicatorilor de calitate și a respectării prevederilor contractuale;
2. măsuri pentru cunoașterea și satisfacerea nevoilor de deplasare a populației județului, acțiuni de promovare a transportului public de persoane.

**Capitolul IV - CONTROLUL EXERCITAT DE CĂTRE AUTORITATEA CONTRACTANTĂ ASUPRA ACTIVITĂȚII OPERATORILOR**

În conformitate cu prevederile art. 8 alin. (1) din Legea nr. 51/2006 a serviciilor comunitare de utilități publice, republicată, cu modificările și completările ulterioare, autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice.

De asemenea, potrivit art. 8 alin.(2) din actul normativ menționat, în exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu:

1. elaborarea şi aprobarea strategiilor proprii privind dezvoltarea serviciilor, a programelor de reabilitare, extindere şi modernizare a sistemelor de utilităţi publice existente;
2. aprobarea modalității de gestiune - aprobarea documentației de atribuire, care va include obligatoriu proiectul contractului de delegare a gestiunii ce urmează a fi atribuit și aprobarea modificării contractelor de delegare a gestiunii;
3. elaborarea şi aprobarea regulamentelor serviciilor, a caietelor de sarcini, a contractelor de furnizare/prestare a serviciilor şi a altor acte normative locale referitoare la serviciile de utilităţi publice, pe baza regulamentelor-cadru, a caietelor de sarcini-cadru şi a contractelor-cadru de furnizare/prestare ori a altor reglementări-cadru elaborate şi aprobate de autorităţile de reglementare competente; stabilirea şi aprobarea anuală a taxelor pentru finanţarea serviciilor comunitare de utilităţi publice, în situaţiile prevăzute de legile speciale;
4. aprobarea stabilirii, ajustării sau modificării preţurilor şi tarifelor, după caz, în condiţiile legii speciale, cu respectarea normelor metodologice/procedurilor elaborate şi aprobate de autorităţile de reglementare competente;

În conformitate cu prevederile art. 16 alin. (1) din Legea nr. 92/2007 a serviciilor publice de transport persoane în unitățile administrativ teritoriale, cu modificările și completările ulterioare, consiliile judeţene sunt obligate să asigure, să organizeze, să reglementeze, să coordoneze şi să controleze prestarea serviciilor publice de transport desfăşurat pe raza administrativ-teritorială a acestora.

De asemenea, conform art. 17 din același act normativ, atribuțiile consiliilor județene constau în: evaluarea fluxurilor de transport de persoane, stabilirea traseelor principale și secundare și a programelor de transport privind serviciul public de transport persoane prin curse regulate, actualizarea periodică a acestora în funcție de necesitățile de deplasare ale populației, încheierea contractelor de delegare a gestiunii serviciului de transport județean de persoane, elaborarea și aprobarea regulamentelor serviciilor publice de trasport, stabilirea, ajustarea și modificarea tarifelor de călătorie , etc.

Având în vedere cele prezentate, Consiliul Județean Cluj are responsabilitatea să monitorizeze prestarea serviciului de transport public de persoane pe teritoriul administrativ al Județului Cluj, să coordoneze și să controleze prestarea serviciilor de transport privind modul de respectare a obligațiilor stabilite în sarcina tuturor operatorilor de transport public de persoane prin contractele de servicii publice încheiate cu aceștia (cerințe stabilite prin Caietele de sarcini) și anume:

1. respectarea indicatorilor de performanță și a calității serviciilor;
2. respectarea programului de transport și optimizarea lui în funcție de cerere.
3. respectarea obligației de serviciu asumat;
4. aplicarea tarifelor aprobate;
5. ajustarea periodică a tarifelor conform formulelor de ajustare negociate la încheierea contractelor de servicii publice/delegare a gestiunii;
6. asigurarea protecției mediului și a domeniului public,
7. asigurarea protecției călătorilor;
8. inițierea și aplicarea măsurilor de promovare a transportului public.

**Capitolul V - OPORTUNITATEA DELEGARII GESTIUNII SERVICIULUI DE TRANSPORT PUBLIC JUDETEAN DE CĂLĂTORI PRIN CURSE REGULATE**

Consiliul Județean Cluj a adoptat două programe de transport județene și anume Programul județean de transport persoane prin curse regulate 2008 - 2011 prelungit succesiv și Programul județean de transport persoane prin curse regulate 2013 - 2019 prelungit până în prezent, pe baza cărora serviciul de transport persoane a fost efectuat de către operatori rutieri cu statut de societăți comerciale cu capital privat.

Toate aceste Programe județene de transport s-au desfășurat în bune condiții, prin delegarea gestiunii unor operatori de transport rutier privați, iar Consiliul Județean Cluj a avut doar sarcini privind organizarea, reglementarea şi controlul cu privire la prestarea serviciului,

Atribuirea traseele din programele de transport judeţean mai sus menționate s-a realizat electronic prin Sistemul Informatic pentru Atribuirea Traseelor Naţionale, gestionat şi operat de Agenția pentru Agenda Digitală a României, conform unui calendar publicat pe site-ul propriu.

Întrucât transportului public judeţean de persoane îi sunt aplicabile prevederile Legii nr. 92/2007, cu modificările şi completările ulterioare, iar Consiliul Județean Cluj nu are în structurile proprii sau în subordine operatori de transport rutier deținători de licențe comunitare de transport persoane, precum și sistemul de organizare necesar (spaţii de parcare, ateliere de reparații și întreținere, personal de specialitate autorizat, parc de vehicule transport persoane, conducători auto, personal auxiliar, fonduri pentru asigurarea cheltuielilor de funcționare, etc.), acesta nu poate gestiona în mod direct serviciul public de transport judeţean, fiind necesară atribuirea printr-o procedură competitivă şi nediscriminatorie a contractelor care au ca obiect servicii regulate pentru transportul de persoane la nivel județen.

Atribuirii contractelor de delegare a gestiunii serviciilor publice de transport călători, de tip contracte de concesiune de servicii reglementate la art. 29 alin. (8) lit. a) din Legea nr. 51/2006, republicată, cu modificările şi completările ulterioare, îi sunt incidente prevederile Regulamentului (CE) nr. 1.370/2007, cu modificările și completările ulterioare, precum și directivele europene în domeniul achizițiilor publice.

În situația analizată, contractul care are ca obiect servicii pentru transportul persoanelor realizat cu autobuzul/microbuzul la nivel județean este un contract sectorial de servicii, iar modalitatea de atribuire este gestiunea delegată. În cazul gestiunii delegate, conform prevederilor Legii nr. 51/2006, republicată, cu modificările și completările ulterioare, contractul de delegare a gestiunii serviciilor de utilități publice poate lua forma unui contract de achiziție publică de servicii pentru transportul persoanelor la nivel județean, contract care presupune transferul sarcinilor și responsabilităților proprii ale autorităților administrației publice județene cu privire la prestarea, exploatarea și administrarea serviciului public.

Legislația aplicabilă atribuirii contractelor sectoriale de servicii publice de transport călători realizat cu autobuzul/microbuzul la nivel județean este legislația în domeniul achizițiilor sectoriale, respectiv Legea nr. 99/2016, cu modificările și completările ulterioare și normele metodologice de aplicare ale acesteia.

În ceea ce privește elementele contractului sectorial de servicii, autoritatea contractantă va utiliza modelul de contract - cadru de delegare a gestiunii prevăzut în Anexa nr. 2 la Ordinul comun nr 131/1401/2019 al președintelui Autorității Naționale de Reglementare pentru Serviciile Comunitare de Utilități Publice și al președintelui Agenției Naționale pentru Achiziții Publice .

Categoriile de bunuri utilizate de Operator în executarea Contractului sunt bunurile care aparţin Operatorului şi care sunt utilizate de către acesta în scopul executării Contractului, pe durata acestuia.

Potrivit prevederilor punctului 14.10.27. din Anexa la Ordinul nr. 131/1.401/2019

”Operatorul are dreptul de a utiliza gratuit pentru transportul judeţean de călători, infrastructura rutieră publică, precum străzi, poduri, pasaje şi instalaţiile auxiliare aferente acestora.”

Deoarece Entitatea contractantă nu pune la dispoziţia Operatorului bunuri din domeniul public sau privat al Județului Cluj, încadrate în categoria bunurilor de retur, Operatorul nu este ținut la plata vreunei redevențe. În concluzie, prin prezentul Studiu de oportunitate se propune Consiliului Județean Cluj aprobarea atribuirii în gestiune delegată a serviciului public de transport județean de persoane prin curse regulate, în aria teritorială de competenţă a Judeţului Cluj.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**